
Samsung predstavuje nové štýlové systémy domácich kín 

Systémy domácich kín spoločnosti Samsung pre rok 2011 sú vybavené plne priestorovým zvukom 7.1 s výkonom 1 300W, AV receiverom s integrovaným prehrávačom Blu-ray diskov a kompaktným soundbarom.
LAS VEGAS - 6. januára 2011 – Spoločnosť Samsung Electronics predstavila nové štýlové domáce kiná, ktoré v sebe spájajú prehrávač Blu-ray diskov a bezdrôtové funkcie so špičkovou kvalitou zvuku. Samsung tak dopĺňa ďalší rozmer obsahu, ktorý ľudia vo svojich domovoch sledujú. Či už je to 3D, 2D, HD obraz alebo streaming. 


Nové produkty Samsung v oblasti spotrebnej elektroniky zahŕňajú:

· jedinečné modulárne kubické domáce kino s prehrávačom Blu-ray diskov (model Samsung HT-D7100)
· domáce kino s novou technológiou priestorového zvuku 7.1, širokopásmovým zosilňovačom a vysokotónovými reproduktormi (super tweeter) pre čistejší a prirodzenejší zvuk (model Samsung HT-D6730W)
· AV receiver s kanálovým systémom 7.1 umožňujúci prehrávanie Blu-ray diskov, sledovanie 3D obrazu a prístup k internetovým službám, a to v jedinom integrovanom komponente (model Samsung HW-D7000)
· ďalšiu generáciu SoundBar, ktorá sprostredkováva kvalitné 3D audio 
(model Samsung HW-D550)
„3D obsah zaujal predstavivosť ľudí a náš nový rad domácich kín ponúka špičkový zvuk, ktorý vám doma pripraví ten najlepší zážitok a podmanivú zábavu takmer ako v kine,“ uviedol Sangchul Lee, senior viceprezident divízie Visual Display spoločnosti Samsung Electronics. „Samsung aj naďalej vyvíja inovatívne produkty, ktorých zmyslom je uspokojiť najrôznejšie požiadavky z hľadiska životného štýlu, priestorových podmienok a ceny. Teší nás, že odborná verejnosť na veľtrhu CES už ocenila niekoľko našich produktov ako špičku v oblasti inovácií,“ dodal. 
Kubický dizajn domáceho kina Samsung HT-D7100
Inovatívne 3D domáce kino s prehrávačom Blu-ray diskov Samsung HT-D7100 má jedinečný, modulárny kubický dizajn a v domácom prostredí sprostredkováva zážitok zo [image: image5.jpg]HW-D550




sledovania 3D filmov, ktorý bol až doteraz doménou kinosál. Podporuje prehrávanie videa z Blu-ray alebo štandardných DVD diskov v plnom rozlíšení HD 1080p a dokáže taktiež konvertovať obsah v starších formátoch tak, aby ho bolo možné prehrávať v rozlíšení 1080p. Samsung HT-D7100 je vybavený výkonným videoprocesorom na konverziu 2D obsahu do 3D.


Samsung HT-D7100, ktorý na veľtrhu CES získal cenu za inovatívny dizajn a technické prevedenie, sa dodáva so satelitnými reproduktormi v elegantnom metalickom retrodizajne. Každý komponent je dostatočne malý na to, aby ho bolo možné umiestniť na malý stolík alebo poličku. Vďaka tomu je ideálny pre ľudí, ktorí majú malý obytný priestor. Hlavná jednotka má zabudovaný Wi-Fi modul na bezdrôtový prístup k interaktívnemu a webovému obsahu prostredníctvom funkcie Smart Home Theater. Je vybavený funkciou AllShare™, ktorá používateľom umožňuje bezdrôtovú synchronizáciu digitálnych prístrojov, aby si mohli vychutnať hudbu, film a fotografie priamo zo svojho počítača, fotoaparátu alebo mobilného prístroja s certifikáciou DLNA. 

Samsung HT-D7100 zvláda celý rad kvalitných audioformátov vrátane Dolby Digital Plus, Dolby TrueHD a DTS-HD Master Audio. Je v ňom zabudovaný pokročilý generátor efektov DPS, ktorému sa hovorí 3D Sound a ktorý pri sledovaní 3D obsahu vytvára podmanivý zvukový zážitok a generuje zvuky zodpovedajúce 3D obrazu. Vďaka vylepšenej technológii Crystal Sound Plus spoločnosti Samsung zabezpečuje Samsung HT-D7100 presnú reprodukciu zvuku, ktorá chráni poslucháčov aj zariadenie pred potenciálne škodlivými rázmi v hlasitosti a skreslením signálu. Tie môžu poškodiť sluch a reproduktory.

Čistejší a prirodzenejší zvuk domáceho kina s reproduktorovým systémom 7.1 – Samsung HT-D6730W
Ďalším výrobkom, ktorý získal na veľtrhu CES cenu za inovatívny dizajn, je Samsung HT-D6730W. Poskytuje plný zvuk pri zachovaní vernosti reprodukcie. Samsung HT-D6730W dokáže distribuovať obsah prehrávaných Blu-ray diskov a 3D obsah do domáceho kina s priestorovým zvukom 7.1 s vysokým výkonom 1 300 W. V kombinácii s vysokotónovými reproduktormi, ktoré sú súčasťou zostavy, sprostredkuje užívateľovi čistejšiu a prirodzenejšiu zvukovú paletu, ako pri 2D, tak aj pri 3D obsahu.

Samsung HT-D6730W podporuje HD formáty vrátane Dolby Digital Plus, Dolby TrueHD, DTS-HD Master Audio a tiež technológiu Crystal Sound Plus a 3D Sound spoločnosti Samsung. Samsung HT-D6730W je prvým domácim kinom, ktoré ponúka zvuk vo formáte Advanced Vertical Surround vyvinutom spoločnosťou Samsung. Predné výškové reproduktory sú teraz pre úhľadnejší vzhľad a jednoduchšie umiestnenie začlenené do veží a možno ich nastaviť tak, aby sprostredkovali podmanivý zážitok z vertikálneho priestorového zvuku.
V prístroji Samsung HT-D6730W je zabudovaný Wi-Fi modul, ktorý dokáže bezdrôtovo synchronizovať zariadenie vybavené funkciou AllShare a prostredníctvom funkcie Smart Home Theater sťahovať webový obsah a taktiež aktualizovať firmware. Súčasťou zostavy sú bezdrôtové zadné reproduktory pre flexibilné umiestnenie v miestnosti. Bezproblémový prístup k hudobným nahrávkam, filmom a ďalším mediálnym súborom uloženým v aplikácii iTunes ďalej poskytuje dokovacia stanica pre iPod/iPhone certifikovaná spoločnosťou Apple.

Model Samsung TH-D6730W, ktorý bol navrhnutý ako doplnok kompletného radu štýlových HD televízorov Samsung, sa pýši povrchovou úpravou vysokého lesku vo farbe polnočná čierna, ktorá mu dodáva eleganciu. Sústava sa skladá zo šiestich reproduktorov: širokého centrálneho kanálového reproduktora pre zreteľné dialógy, veľkého, ale nenápadného subwoofera s pasívnym žiaričom, dvoch vežových reproduktorov, ktoré zahŕňajú výškové reproduktory, a dvoch priestorových reproduktorov. Reproduktory nie sú opatrené ochrannými mriežkami, čo zvyšuje čistotu zvuku a dodáva im štýlový vzhľad.

Vôbec prvý AV receiver s integrovaným Blu-ray prehrávačom, priestorovým zvukom 7.1 a pripojením na internet – Samsung HW-D700
[image: image2.png]Tento AV receiver od spoločnosti Samsung (model HW-D7000), ktorý vám doma ponúkne zážitok ako v kine, je vôbec prvým AV receiverom s priestorovým zvukom 7.1, 3D prehrávačom Blu-ray diskov a sprostredkovateľom internetových služieb v jednom integrovanom celku. Samsung HT-D7000 tiež dokáže prostredníctvom funkcie Smart Blu-ray Home Theater zabezpečiť prístup k obsahu, ako sú aplikácie Samsung a streaming filmov a hudby z webových služieb ako Netflix a Pandora. Obsahuje integrovaný Wi-Fi modul a certifikáciu DLNA, vďaka čomu môžu používatelia ľahko zdieľať obsah medzi certifikovanými zariadeniami.

Samsung HW-D7000 má leštenú metalickú povrchovú úpravu a vysoko leštený panel, ktorý skrýva slot na vloženie Blu-ray disku do integrovaného prehrávača. Po otvorení dvierok prehrávača sa displej posunie dole a odhalí slot. Dômyselný panel s dotykovou obrazovkou umožňuje používateľovi ľahko stlačiť ikony na displeji a ich prostredníctvom systém ovládať. Dodáva sa aj s jedným spoločným diaľkovým ovládačom na obsluhu receivera aj Blu-ray prehrávača.

Prístroj Samsung HW-D7000 je vybavený hi-fi zosilňovačom priestorového zvuku 7.1 a je možné ho kombinovať s akýmikoľvek hi-fi reproduktormi na trhu. Vývody reproduktorov sa pripájajú ku káblom veľkého reproduktora pomocou pripojovacích svoriek. AV receiver podporuje formáty Dolby TrueHD a DTS HD Master Audio, a poskytuje tak veľmi kvalitný priestorový zvuk. Je vybavený najmodernejším dekóderom Dolby Pro Logic IIz, ktorý navyše vytvára jeden  výškový kanál pre ešte lepší zážitok z priestorového zvuku.

Pre 3D zábavu je Samsung HW-D7000 vybavený funkciou 3D Sound s výkonom 120 wattov na kanál, ktorá zabezpečí efektné ozvučenie miestnosti ako v kine. Obsahuje najmodernejšie 3D technológie, takže užívateľ môže filmy v 3D formáte plne vychutnávať na akomkoľvek 3D televízore. 
Samsung HW-D7000 je vybavený štyrmi HDMI vstupmi, ktoré používateľovi umožňujú ľahko si usporiadať svoje zariadenia cez rozhranie Anynet (HDMI-CEC). Prístroj tiež obsahuje rozhranie HDMI 1.4 pre 3D video pass a ARC (Audio Return Channel), ktoré používateľovi umožňuje použiť jeden HDMI kábel na prenos audia z televízora späť do receiveru.
Reproduktorová lišta ďalšej generácie – Samsung HW-D550

Nový SoundBar spoločnosti Samsung (model HW-D550), ktorý bol navrhnutý pre používateľov, túžiacich po modernizácii starnúceho systému domácej zábavy jedným jednoduchým riešením, zabezpečuje vysoko kvalitný 3D zvuk zodpovedajúci kvalite 3D HDTV. Obsahuje aj technológiu [image: image3.jpg]


3D Sound spoločnosti Samsung spravujúcu synchronizáciu s 3D videom. Vytvára tak u poslucháčov dojem 3D zvuku bez použitia ďalších satelitných reproduktorov. Je tiež vybavený technológiou Crystal Amp Plus spoločnosti Samsung. 
Vďaka štíhlemu dizajnu, vysokému lesku povrchovej úpravy, ľahkej konfigurácii, flexibilným HDMI portom, technológii pokročilého vylepšenia zvuku a bezdrôtovému subwooferu je soundbar HW-D550 na pohľad elegantný, pretože všetky konektory sú skryté v zadnej časti. Vzhľadom k svojej dĺžke 46 palcov sa HW-D550 dokonale hodí k celému radu televízorov. Podporuje rozhranie HDMI ARC, čo znamená, že používateľ potrebuje na prepojenie reproduktorovej lišty a HDTV iba jeden HDMI kábel. 
Špecifické informácie o Medzinárodnom veľtrhu spotrebnej elektroniky CES nájdete na adrese www.samsungces2011.com. Viac informácií o spoločnosti Samsung, vrátane tlačových správ, video obsahu a fotografií výrobkov nájdete na adrese http://www.samsungusanews.com/.

Spoločnosť Samsung získala cenu CES v kategórii inovatívny dizajn a technické prevedenie za svoje výrobky Samsung HT-D7100, Samsung HT-D6730W, Samsung HW-D7000 a Samsung HW-D550. Cenu získalo aj domáce kino s prehrávačom Blu-ray diskov Samsung HT-C9950W z roku 2010 vyznačujúce sa prvotriednou kvalitou zvuku a elegantným dizajnom. 

Spoločnosť Samsung Electronics 

Spoločnosť Samsung Electronics Co., Ltd. je globálny líder trhu v oblasti polovodičov, telekomunikácií, digitálnych médií a digitálnych konvergentných technológií. Materská spoločnosť zaznamenala v roku 2009 celkové tržby vo výške 116.8 mld. amerických dolárov. Spoločnosť zamestnáva približne 174 000 ľudí v 193 pobočkách v 66 krajinách celého sveta a pozostáva z 8 hlavných obchodných divízií: Visual Display, Mobile Communications, Telecommunication Systems, Digital Appliances, IT Solutions, Digital Imaging, Semiconductor a LCD. Spoločnosť Samsung Electronics je v súčasnosti považovaná za jednu z najrýchlejšie rastúcich svetových značiek a je lídrom na trhu digitálnych televíznych prijímačov, pamäťových čipov, mobilných telefónov a TFT-LCD displejov. Za účelom získania ďalších informácií navštívte stránku www.samsung.com.


V prípade záujmu o ďalšie tlačové informácie kontaktujte, prosím:

OMNIPUBLIC CONSULTING a.s., Tomáš Kočí, tel.: 0903 / 430 164, e-mail: tkoci@omnipublic.sk.

